**BASES CONCURSO #Vaideparroquias**

O Concello de Silleda, a través da Concellaría de Cultura e Turismo convoca o certame *#Vaideparroquias*, un concurso que, no marco da programación de Nadal 2022-23, busca dinamizar as localidades rurais do municipio, e que ademais ten como obxectivos:

* Dinamizar a participación activa da veciñanza
* Promover e difundir a creación dun ambiente propio das datas festivas do Nadal
* Por en valor as 33 parroquias que compoñen o termo municipal e fomentar o coñecemento de todas elas por parte da veciñanza

**Obxecto do concurso**

Para poder participar no certame é preciso facerse fotografías xunto ás árbores de Nadal que o Concello de Silleda colocará nas 33 parroquias, situándose en lugares estratéxicos como prazas, entorno das igrexas parroquiais ou dos centros sociais de cada unha delas.

Cada unha das árbores, confeccionadas en madeira con elementos reutilizados, seguindo a filosofía de decoración adoptada este ano polo Concello de Silleda, levará o nome das parroquias.

Para obter a condición de persoa aspirante ao premio, é preciso contar con fotografías nas que a persoa que figure como participante salga na instantánea, ao lado da árbore.

**Participantes**

Para obter a categoría de persoa participante, é preciso inscribirse con nome, apelidos e DNI, a través do formulario que acompaña estas bases. Só poderán participar persoas maiores de idade.

**Dinámica do certame**

As persoas que participen deben de enviar ao enderezo electrónico info@silleda.gal , xunto co formulario de participación asinado, as fotografías que acrediten o seu paso polas 33 parroquias que conforman o municipio de Silleda.

As fotografías deberán estar en formato .jpg .

Todas as persoas que cumpran este requisito entrarán no sorteo do premio.

**Prazos e premio**

Admitiránse as inscricións e reportaxes gráficas enviadas ata o 7 de xaneiro ás 00:00 horas.

O premio consistirá nunha viaxe ás Illas Canarias para dúas persoas, en réxime de media pensión durante 5 días no primeiro trimestre de 2023.

**Sorteo**

Unha vez confirmados todos os participantes e rematado o prazo, procederase ao sorteo público entre todas as persoas/envíos que cumpran co requisito.

Cada unha das persoas participantes terá asignado un número, correlativo á orde de chegada da inscrición.

Dito número introducirase, en sobre pechado, nunha urna, para proceder ao sorteo público do premio o luns día 9 de xaneiro ás 20:30 horas, no Salón de Plenos do Concello de Silleda.

Nota: a participación no sorteo implica a aceptación das presentes bases.

**#Vaideparroquias**

**Plazo máximo de inscripción: ata o 7 de xaneiro de 2023, enviando ao mail info@silleda.gal**

**FORMULARIO DE INSCRICIÓN**

**Datos do participante:**

Nombre e Apelidos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Data de Nacemento:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-

DNI/NIE:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-

Enderezo do domicilio: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Teléfono:\_\_\_\_\_\_\_\_\_\_\_\_\_\_\_\_\_\_ email:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ca cumplimentación desta solicitude de participación, acepto as bases do certame

 **Data e sinatura:**